'Pierre sou vrygelaat word' | Maroela Media
"Dit sou more [Sondag] gebeur het," het Imtiaz Sooliman, stigter van Gift of the Givers, Saterdag gesê. Hy het gesê daar is op 26 November 'n ooreenkoms met die militante bereik vir Korkie se vrylating.
Korkie is egter Saterdagoggend doodgemaak na 'n mislukte poging deur Amerika se spesiale magte om gyselaars in Jemen te bevry. Sooliman het gesê Korkie se vrou, Yolande, het haar man tuis verwag vir Kersfees. "Dit is selfs meer tragies dat ons die woorde 'die wag is amper verby' gebruik het toe ons vanoggend omstreeks 05:59 met Yolande gepraat het."
"Die gebeure vanoggend het 'n einde gebring aan 11 maande se onbeperkte pogings om Pierre veilig huis toe te bring," het Sooliman gesê. Hy het gesê Pierre sou Sondag uit Jemen na 'n "veilige land" gevlieg het waar hy sy familie sou ontmoet het en na Suid-Afrika sou vlieg.
Volgens AFP is daar vroeg Saterdagoggend 'n lugaanval uitgevoer in die suidooste van Jemen waartydens nege vermeende Al-Kaïda-militante dood is. Korkie en 'n Amerikaanse fotojoernalis Luke Somers is tydens die mislukte reddingspoging dood.
Soooo die Amerikaners was daar.
Ag asseblief Erna, is jy nou sarkasties oor die Amerikaners probeer het om een van hulle burgers te bevry wat op die punt gestaan het om doodgemaak te word? Blameer die Moslem ektremiste, nie Amerika nie.
Dis baie hartseer oor Pierre, maar dis nie Amerika se skuld nie!
Aan die een kant – ja, die Amerikaners moes dalk versigtiger wees en uitvind wat is aan die gang met betrekking tot vrylating van gevangenes voor hul opgetree het. Aan die ander kant is dit nou weer presies wat Al Kaida wil hê – dat Amerika geblameer word. Mens noem dit mos "shifting the blame". Al Kaida is die skuldiges en moes nooit die mense gevange geneem het in die eerste plek nie en hul moes LANKAL almal vry gelaat het maar jippieee, nou kan ons mos Amerika blameer vir die mense se dood. Hoe gelukkig tog ne! Al Kaida… Lees meer »
My hart breek vir sy familie maar dit wys weer eens ons regering niks vir sy mense voel nie. Ek se lankal as Korkie n Amerikaner was hul hom daar sou gaan probeer uithaal het . Dankie aan Gift of the Givers wat tenminste probeer het.
kritiseer liewer die barbare wat hom aangehou het. Amerika probeer darem, iets wat nie van die sa regering gese kan word nie